Simply Deep
„Simply Deep“ – debiutinis amerikiečių R&B dainininkės Kelly Rowland solo albumas, išleistas įrašų kompanijos „Columbia Records“ 2002 m. spalio 28 d. Šiaurės Amerikoje, 2003 m. – visame pasaulyje. Albumo prodiuseriai yra Mark J. Feist, Robert Smith, Damon Elliott, Rich Harrison, BAM & Ryan, Solange Knowles, Troy Johnson, Alonzo Jackson ir Rob Fusari. Albumas debiutavo ir pasiekė #12 vietą Billboard 200 tope, ir tapo auksiniu Jungtinėse Amerikos Valstijose. Per pirmąją savaitę albumo kopijų buvo parduota daugiau nei 77 000, o per antrąją 42 000. Jungtinėje Karalystėje albumas debiutavo #1 JK albumų tope, ir buvo parduota daugiau nei 300 000 albumų kopijų Jungtinėje Karalystėje. Albumas buvo sėkmingiau parduodamas Europoje, Australijoje, Azijoje negu gimtoje JAV.